wickkiey/tamil-wikipedia-chunked huggingface dataset:
# கோபாலர் மா

## சுயசரிதை

### தெய்வீக தரிசனங்கள்

ஓரிரவு, 1885 வசந்த காலத்தில், தனது வழக்கமான ஆன்மீக பயிற்சிகளைச் செய்யும் போது, கோபாலர் மா இராமகிருஷ்ணரின் தரிசனத்தைக் கொண்டிருந்தார். அவர் பத்து மாதக் குழந்தையாக மாறினார். தனது பரவச நிலையில், இவர் "கோபாலன்" என்று அழைத்த அந்த ஆண் குழந்தை, தன் குழந்தையைப் போல நடந்துகொள்வதையும், தன்னுடன் விளையாடுவதையும், தான் அளித்த உணவையும் ஏற்றுக்கொள்வதையும் உணர்ந்தார். மறுநாள் இராமகிருஷ்ணரைச் சந்திக்கச் சென்றார். தான் கண்ட தெய்வீகப் பார்வையின் உருவத்தை அவரிடம் கண்டார். நேரில் கண்ட சாட்சியின் கூற்றுப்படி, இவர் தெய்வீக பரவச நிலையிலும், மகிழ்ச்சியுடன் பைத்தியமாக இருந்தார். பின்னர் இவருடைய நடத்தை முறைகளில் தனித்துவமான மாற்றங்கள் இருந்தன. ஏனெனில் ஆரம்ப வெறி அடங்கியபோது தரிசனங்களுக்கு அமைதியானவராக மாறினார். 8 சூலை 1906 அன்று கொல்கத்தாவில் இறந்தார்.
# அரசு மகளிர் கலை மற்றும் அறிவியல் கல்லூரி, வேப்பூர்

**அரசு கலை அறிவியல் கல்லூரி** இந்தியாவின் தமிழ்நாட்டில், பெரம்பலூர் மாவட்டம் வேப்பூரில் செயல்பட்டு வரும் தமிழக அரசின் மகளிர் கலை அறிவியல் கல்லூரியாகும். இக்கல்லூரி திருச்சிராப்பள்ளி,பாரதிதாசன் பல்கலைக்கழகத்தின் கீழ் இணைவு பெற்று செயல்பட்டு வருகிறது.
# அரசு மகளிர் கலை மற்றும் அறிவியல் கல்லூரி, வேப்பூர்

## துறைகள்

### இளங்கலை

- இளங்கலை தமிழ்
- இளங்கலை ஆங்கிலம்
- இளங்கலை கணிதம்
- இளங்கலை கணினி அறிவியல்
- இளங்கலை வணிகவியல்
- இளங்கலை இயற்பியல்
- இளங்கலை வியாபார நிர்வாகம்
- இளங்கலை உயிரியல் தொழில்நுட்பம்
- இளங்கலை உயிர் வேதியியல்
# அரசு மகளிர் கலை மற்றும் அறிவியல் கல்லூரி, வேப்பூர்

## துறைகள்

### முதுகலை

- முதுகலை தமிழ்
- முதுகலை ஆங்கிலம்
- முதுகலை வணிகவியல்
- முதுகலை கணிதம்
# அரசு கலை மற்றும் அறிவியல் கல்லூரி, வேப்பந்தட்டை

**அரசு கலை அறிவியல் கல்லூரி** இந்தியாவின் தமிழ்நாட்டில், பெரம்பலூர் மாவட்டம் வேப்பந்தட்டையில் செயல்பட்டு வரும் தமிழக அரசின் கலை அறிவியல் கல்லூரியாகும். இக்கல்லூரி 2017 ஆம் ஆண்டு முதல் திருச்சிராப்பள்ளி,பாரதிதாசன் பல்கலைக்கழகத்தின் கீழ் இணைவு பெற்று செயல்பட்டு வருகிறது.
# அரசு கலை மற்றும் அறிவியல் கல்லூரி, வேப்பந்தட்டை

## துறைகள்

### இளங்கலை

- இளங்கலை தமிழ்
- இளங்கலை ஆங்கிலம்
- இளங்கலை கணிதம்
- இளங்கலை இயற்பியல்
- இளங்கலை வேதியியல்
- இளங்கலை வணிகவியல்
- இளங்கலை கணினி அறிவியல்
- இளங்கலை வியாபார நிர்வாகம்
- இளங்கலை வணிக மேலாண்மை
- இளங்கலை தாவரவியல்
- இளங்கலை விலங்கியல்
# அரசு கலை மற்றும் அறிவியல் கல்லூரி, வேப்பந்தட்டை

## துறைகள்

### முதுகலை

- முதுகலை தமிழ்
- முதுகலை கணினி அறிவியல்
# சமீரா இப்ராகிம்

**சமீரா இப்ராகிம்** (*Samira Ibrahim*) (பிறப்பு 1987கள்) எகிப்திய புரட்சியின்போது முக்கியத்துவம் பெற்ற ஒரு எகிப்திய ஆர்வலர் ஆவார்.
# சமீரா இப்ராகிம்

## தஹ்ரீர் சதுக்கப் போராட்டமும், பின்விளைவுகளும்

மார்ச் 9, 2011 அன்று, கெய்ரோவிலுள்ள தஹ்ரீர் சதுக்கத்தில் நடந்த உள்ளிருப்பு போராட்டத்தில் பங்கேற்றார். போராட்டக்காரர்களை இராணுவம் தாக்கிக் கலைத்தது. இவரையும் மற்ற பெண்களையும் அடித்துத் துன்புறுத்தினர். மின்சார அதிர்ச்சியளித்தும், ஆடையினுள் ஆயுதங்களை மறைத்து வைத்திருப்பதாக சந்தேகிக்கப்பட்டு தேடுதல் போன்ற நடவடிக்கைகளில் ஈடுபட்டது. மேலும், இது வீரர்களால் கானொலியாகவும் எடுக்கப்பட்டது. இவர்கள் கன்னித்தன்மை சோதனைகளுக்கும் உட்படுத்தப்பட்டனர். கற்பழிப்பு குற்றச்சாட்டுகளிலிருந்து வீரர்களைப் பாதுகாப்பதற்காக இந்த சோதனைகள் நடத்தப்பட்டதாக பின்னர் இராணுவம் கூறியது.  
நீதிமன்றத்தில் வழக்கை கொண்டு செல்வதில் வெற்றி பெற்ற பிறகு, திசம்பர் 2011 இல் "கன்னித்தன்மை சோதனைகள்" நடைமுறையை நிறுத்த நீதிமன்றத்தால் உத்தரவு பிறப்பிக்கப்பட்டது. இருப்பினும், மார்ச் 2012 இல், ஒரு இராணுவ நீதிமன்றம் இப்ராகிமின் கன்னித்தன்மை சோதனை தொடர்பாக சுமத்தப்பட்ட குற்றச்சாட்டுகளிலிருந்து மருத்துவர் அடெல் எல் மோகியை விடுவித்தது. இப்ராகிம் தனது வழக்கை சர்வதேச நீதிமன்றங்களுக்கு எடுத்துச் செல்வதாக உறுதி பூண்டார்.
# சமீரா இப்ராகிம்

## 2013 துவிட்டர் குற்றச்சாட்டுகள்

மார்ச்சு 2013 ஆரம்பத்தில், *தி வீக்லி சிடாண்டட்டு* என்ற பத்திரிக்கையில் எழுதிய *சாமுவேல் தாற்றோசு* என்பவர் இவரது துவிட்டர் கணக்கில் யூத-விரோத மற்றும் அமெரிக்க எதிர்ப்பு அறிக்கைகளை வெளியிட்டதாக குற்றம் சாட்டிய பின்னர் இவர் விமர்சனத்திற்கு உள்ளானார். இந்த அறிக்கைகளில் இட்லரை மேற்கோள் காட்டுவதாக இருந்தது: "யூதர்கள் சம்பந்தப்பட்டிருப்பதைத் தவிர, ஒழுக்கத்திற்கு முரணான எந்தச் செயலும், சமுதாயத்திற்கு எதிரான குற்றமும் நடக்கவில்லை என்பதை நான் நாட்களைக் கடந்து கண்டுபிடித்தேன்-இட்லர்." பல்காரியாவில் இசுரேலியர்களின் பேருந்து மீது தற்கொலை குண்டுத்தாக்குதலுக்கு பதிலளிக்கும் விதமாக, "இன்று மிகவும் இனிமையான செய்திகளைக் கொண்ட மிக இனிமையான நாள்" என்று இவர் எழுதினார். 2012ஆம் ஆண்டு ஆண்டு விழா. ஒவ்வொரு ஆண்டும் அமெரிக்கா எரியும்".  
இதன் பின்னர், இவருக்கு சர்வதேச வீரதீரப் பெண்கள் விருதை வழங்கப்போவதில்லை என்று அமெரிக்க வெளியுறவுத்துறை அறிவித்தது. ஆரம்பத்தில், இப்ராகிம் தனது டுவிட்டர் கணக்கு "முன்பே திருடப்பட்டது" என்றும் "இனவெறி பற்றியும், இனவெறுப்புப் பற்றியும் தான் எவ்வித துவீட்டும்செய்யவில்லை" என்றும் கூறினார். இருப்பினும், பின்னர், "அமெரிக்க அரசாங்கத்தின் அழுத்தத்தின் கீழ் எனது முந்தைய சீயோனிச எதிர்ப்பு அறிக்கைகள் குறித்து அமெரிக்காவிலுள்ள சீயோனிசவாதிகளிடம் நான் மன்னிப்பு கேட்க மறுத்தேன். எனவே அவர்கள் விருதை திரும்பப் பெற்றனர்" என்று கூறினார். பின்னர் அமெரிக்க வெளியுறவுத் துறை இவர் அமெரிக்காவை விட்டு எகிப்துக்குத் திரும்பியதாகக் கூறியது.  
மார்ச்சு 8, 2013 அன்று, அமெரிக்க வெளியுறவுத் துறையின் செய்தித் தொடர்பாளர், "மேலும் பரிசீலனைக்குப் பிறகு, "அமெரிக்க பிரதிநிதிரிகள்" என்ற பிரிவில் விருது வழங்குவதில்லை என்று துறை முடிவு செய்துள்ளது எனவும், இப்ராகிம் கூறும் சில பொது அறிக்கைகளை கருத்தில் கொள்ளவில்லை" எனவும் கூறினார்.
# அலிடா (ஆமை)

**அடெலிடா** (*Adelita*) என்பது வட பசிபிக் பெருங்கடலில் கடலடித்தளத்தில் முதன்முதலில் கண்காணிக்கப்பட்ட ஒரு கடலாமையின் பெயர் ஆகும். ஒரு ஆராய்ச்சித் திட்டத்திற்காக 1996 ஆம் ஆண்டு ஜே. நிக்கோல்சால் அலிடா என்று பெயர் சூட்டப்பட்ட பெண் பெருந்தலைக் கடலாமை மீது ஒரு உயிரின கண்காணிப்புக் கருவி பொருத்தப்பட்டது.  
அடெலிடா பேராமை கண்காணிப்பு திட்டமானது பசுபிக் கடற்பகுதியில் கடலாமைகளின் இடம்பெயர்வுக்கான முதல் சான்றை அளித்தது. கண்காணிப்புக் கருவி பொருத்தப்பட்டு கடலில் நீந்திச்சென்ற முதல் விலங்கு அலிடா ஆகும்.  
இந்த அலிடா ஆமையானது ஆய்வுக்காக மெக்சிகோ நாட்டின் பஜகலிபோர்னியோ கடல் பகுதியில் விடுவிக்கப்பட்டது. அங்கிருந்து அது 9,000 மைல் தூரம் பயணம் மேற்கொண்டதை பிபிஎஸ் இயற்கை ஆவணப்படததின் *வாயேஜ் ஆஃப் தி லோன்லி டர்ட்டில்* இடம்பெற்றது. இந்த பயணத்தில் இந்த ஆமை தான் பிறந்த யப்பானுக்ககே முட்டையிடுவதற்காக திரும்பி வந்ததை ஆவணப்படம் பின்தொடர்ந்து வந்து காட்டியது.
# பாத்திமா லோதி

**பாத்திமா லோதி** (Fatima Lodhi) (பிறப்பு 29 செப்டம்பர் 1989) ஒரு சமூக ஆர்வலர் ஆவார். பாக்கித்தானின் முதல் நிற எதிர்ப்பு பிரச்சாரமான'டார்க் இஸ் திவைன் என்ற திட்டத்தை தொடங்கியதன் காரணமாக இவர் "பன்முகத்தன்மையின் வாகையாளர்" என்றும் அழைக்கப்படுகிறார். இவருக்கு *வுமன் ஆஃப் எக்ஸலன்ஸ் & யங் வுமன் லீடர்ஷிப் விருது* வழங்கப்பட்டுள்ளது. பாத்திமா லோதி "நிறவாதத்திற்கு " எதிரான நிலைப்பாட்டை எடுத்த முதல் பாக்கித்தானியர் ஆவார்.
# பாத்திமா லோதி

## ஆரம்பகால வாழ்க்கை மற்றும் கல்வி

லோதி முன்னாள் சர்வதேச துடுப்பாட்ட வீரரும், கராச்சி துடுப்பாட்ட அணியின் தேர்வாளருமான அப்பாஸ் கான் லோதியின் பேத்தி ஆவார். இவர் கராச்சியில் பிறந்து இஸ்லாமாபாத்தில் வளர்ந்தார்.  
கராச்சியில் உள்ள புனித பேட்ரிக் பள்ளியில், தனது ஆரம்பக் கல்வியைப் பெற்றார் *, தி சிட்டி பள்ளியில்* தனது உயர்நிலைப் பள்ளியையும், இஸ்லாமாபாத்தில் இருந்து சர்வதேச உறவுகள் பிரிவில் இளங்கலைப் பட்டத்தையும் பெற்றார். *லோதி யுனைடெட் ஸ்டேட்ஸ் பீஸ் இன்ஸ்டிடியூட் ஆஃப் பீஸ்* மற்றும் *நேஷனல் அசோசியேசன் ஆஃப் சோசியசல் ஒர்க்கர்சு ஆகியவற்றில்* இருந்து பல சான்றிதழ் படிப்புகளையும் முடித்துள்ளார்.
# பாத்திமா லோதி

## சொற்பொழிவு

லோதி ஒரு ஊக்கமூட்டும் பேச்சாளர் ஆவார். இவர் பல்வேறு தேசிய மற்றும் சர்வதேச பொது மன்றங்களிலும் பேசியுள்ளார்.  
இவர் 2014ஆம் ஆண்டில் டெட் மாநாட்டில் ஒரு உரையை நிகழ்த்தினார் மற்றும் 2015 இல் "சர்வதேச பெண்கள் அதிகாரமளித்தல் மாநாட்டில்" ஒரு குழு விவாதத்திலும் கலந்து கொண்டார்.  
நிறவாதம் குறித்த கருத்துக்களை வழங்க "பெண்கள் விழிப்புணர்வு கருத்தரங்கில்" இவர் அழைக்கப்பட்டார்.  
*பிடிவி தொலைக்காட்சியில்* உலக சமத்துவ நாள் அன்று விருந்தினர் சொற்பொழிவாக கலந்துகொள்ள இவர் அழைக்கப்பட்டார்.  
நிறவாதம் பற்றி பேச தேசிய வானொலி அலைவரிசையான FM-100 மூலம் விருந்தினராக அழைக்கப்பட்டார்.  
நிறாவாதம் குறித்து விவாதிக்க தேசிய தொலைக்காட்சி ஒன்று இவரை அழைத்தது.
# பாத்திமா லோதி

## அங்கீகாரம், நேர்காணல்கள் மற்றும் கட்டுரைகள்

உலகெங்கிலும் உள்ள பல்வேறு செய்தித்தாள்கள் மற்றும் பத்திரிகைகளில் லோதி நேர்காணல் செய்யப்பட்டு சிறப்பிக்கப்பட்டு "*டார்க் இஸ் திவைன்*" என்ற தலைப்பில் தனது கருத்துக்களைப் பரப்பினார். ஓர் இதழில் அறிவிக்கப்பட்ட 50 சக்திவாய்ந்த பெண்களில் இவரும் ஒருவர்.  
தி ரோட்டேரியன் பத்திரிகை நேர்காணலில் கலந்து கொண்டார்.  
பிபிசி தொலைக்காட்சியின் நேர்காணலில் கலந்து கொண்டார்.  
இங்கிலாந்தை தளமாகக் கொண்ட வானொலி நிறுவனம் *வுமன் ஆஃப் தி வீக் என்று* கௌரவிக்கப்பட்டார். பிரத்தியேகமாக *ஆப்கான் வாய்ஸ் ரேடியோ* எனும் வானொலியால் நேர்காணல் செய்யப்பட்டார்.  
*உமன் வாய்சஸ் நவ்* -நேர்காணல். "பிரவுன் கேர்ள் இதழில்" "பாத்திமா லோதியின்" நிறவாதத்தினை எதிர்த்துப் போராடும் கதை இடம்பெற்றது.  
*தெ நியூஸ்* என்பதில் இவர் பற்றிய குறிப்பு இடம்பெற்றது.  
*டான் செய்தித்தாளில்* இவரது கட்டுரை இடம்பெற்றது.  
இவரைப் பற்றிய கட்டுரை இலங்கையின் செய்தித்தாளான *தி நேஷனில்* வெளியிடப்பட்டது.  
இவரது கட்டுரைகள் ஆப்கன் குரல் வானொலியின் இணையதளத்தில், இந்தியாவின் ஊடக தளமான *யூத் கி ஆவாஸில்* , இந்தியாவின் ஆன்லைன் செய்தி இணையதளமான *பஞ்சாப் கபரில்* மற்றும் *என்ஆர்ஐ நியூஸ் தளத்தில்* வெளியிடப்பட்டது.  
*ஹிந்துஸ்தான் டைம்ஸ்* இவரது நேர்காணல் நடைபெற்றது.  
*உமன்ஸ் ஓன் மேகசினில்* நேர்காணல்.  
கபர்பீட்- நேர்காணல்.
# நிலோபர் சாகி

**நிலோபர் சாகி** (*Nilofar Sakhi*) ஆப்கானித்தானின் அமைதி, மனித உரிமைகள், பெண்களின் உரிமைகள் செயற்பாட்டாளர் ஆவார். இவர் ஆப்கானித்தானின் அமெரிக்க பல்கலைக்கழகத்தின் முன்னாள் தலைமைருமாவார். இவர் நாட்டின் திறந்தவெளி சமுதாய அறக்கட்டளையின் முன்னாள் இயக்குநராகவும் உள்ளார். அவர் ஆப்கானித்தானின் ஹெறாத் நகரத்திலுள்ள முதல் பெண்கள் அரசு சார்பற்ற அமைப்பான 'பெண்கள் செயல்பாடுகள் மற்றும் சமூக சேவைகள் சங்கத்தின்' (WASSA) நிறுவனரும், முன்னாள் நிர்வாக இயக்குநரும் ஆவார்.
# நிலோபர் சாகி

## ஆரம்பகால வாழ்க்கையும், கல்வியும்

நிலோபர் சாகி, யோர்ஜ் மேசன் பல்கலைக்கழகத்தில் முனைவர் பட்டம் பெற்றார். யான்சு அப்கின்சு மேம்பாட்டுப் பள்ளியில் சர்வதேச பொதுக் கொள்கையில் முதுகலைப் பட்டமும், கிழக்கு மென்னோனைட் பல்கலைக்கழகத்தில் மோதல் மாற்றமும் ,ம் அமைதியை ஏற்படுத்துதலும் என்ற பிரிவில் பட்டமும் பெற்றார். மேலும், இவர் அரசியல் அறிவியலில் இளங்கலை பட்டமும் பெற்றார். இவர் ஒரு புல்பிரைட் அறிஞர் (2007) ஆவார்.
# நிலோபர் சாகி

## தொழில்

இவர், வளர்ச்சித் துறையில் ஒரு அறிஞர்-பயிற்சியாளராவார். இவர் யோர்ஜ் மேசன் பல்கலைக்கழகத்தில் விரிவுரையாளராகவும் இருக்கிறார். ஒரு அரசியல் கல்வி அதிகாரியாக தனது பணியை முதலில் பாக்கித்தானின் தேசிய அரசு சாரா அமைப்பான அவுரத் அறக்கட்டளையில் தொடங்கினார். ஆப்கானித்தானின் ஹெறாத்தில் முதல் மகளிர் அரசு சாரா அமைப்பு 2002 இல் நிறுவப்பட்டது. இவர் தேசிய அரசு சார்பற்ற அமைப்பான 'பெண்கள் செயல்பாடுகள் மற்றும் சமூக சேவைகள் சங்கத்தின்' நிறுவனரும், முன்னாள் நிர்வாக இயக்குநரும் ஆவார். இவர், 2008இல் அந்த அமைப்பின் மோதல் பகுப்பாய்வு மற்றும் தீர்வு மையத்தை நிறுவினார். மேலும் அதன் தலைவராகவும் இருக்கிறார். இவர், ஆப்கானித்தானின் அமெரிக்க பல்கலைக்கழகத்தின் முன்னாள் நிர்வாக இயக்குநராக இருந்தார். தற்போது ஆப்கானித்தானின் திறந்தவெளி சமுதாயத்தின் முன்னாள் இயக்குநராகவும் உள்ளார். இதற்கு முன்பு, ஆப்கானித்தானிலுள்ள திறந்தவெளி சமுதாய நிறுவனத்தில் சட்டம், நிலைமாறு நீதி, மனித உரிமைகள், பெண்கள் உரிமைகள் பற்றிய மூத்த ஆலோசகராக இருந்தார். 'சகிப்புத்தன்மை கல்விக்கான சர்வதேச மையம்', 2010இல் 'ஆசியா 21 இளம் தலைவர்கள் முன்முயற்சி' ஆகிய இரண்டிலும், கொலம்பியா பல்கலைக்கழகத்தின் ஜனநாயகத்திற்கான தேசிய அரசு சாரா அமைப்பில் பார்வையாளராகவும் பணியாற்றியுள்ளார். இவர் ஆப்கானித்தானிலுள்ள 'அமைதிக்கான பாதைகள்' என்ற சர்வதேச வழிநடத்தல் குழுவிலும் உள்ளார்.  
ஆப்கானிஸ்தான் பெண்கள் பொருளாதார மேம்பாட்டுக்கான சர்வதேச மையம் மூலம் இவரது பெண்களின் உரிமைகளை ஊக்குவிக்கும் பணிக்காக ஐக்கிய அமெரிக்காவின் முன்னாள் முதல் பெண்மணியான லாரா புஷ் மூலம் பாராட்டப்பட்டார். இந்த நிறுவனம் லாரா புஷ் நூலகம் மற்றும் வள மையத்தையும் கொண்டுள்ளது. மேலும், வணிகம் மற்றும் நிலைத்தன்மை நடவடிக்கைகளுக்கான அமெரிக்க பாதுகாப்புத் துறையின் 5 மில்லியன் டாலர் மானியத்தால் நிதியளிக்கப்பட்டது. ஆப்கானித்தானில் வர்த்தகத்திலும், அரசாங்கத்தில் பெண்களின் உரிமைகளையும், வாய்ப்புகளையும் ஊக்குவிக்க தேவையான கருவிகளையும், வளங்களையும் வழங்குவதில் மையம் கவனம் செலுத்துகிறது. அந்த அமைப்புடன் இவர் இருந்த காலத்தில், அமெரிக்க வெளியுறவு அமைச்சர் ஜான் கெர்ரி உட்பட பல முக்கிய நபர்களை சந்தித்துள்ளார். பெண்களின் உரிமைகள் மற்றும் அமைதியான பொருளாதார, அரசியல் மாற்றங்களை உள்ளடக்கிய பொதுக் கொள்கைகளை மேம்படுத்துவதற்காக தேசிய அளவிலும் சர்வதேச அளவிலும் வாதிடுவதில் இவரது பணி பெரிதும் கவனம் பெற்றது.
# இந்தியாவில் வரதட்சணை முறை

**இந்தியாவில்** **வரதட்சணை முறை** (Dowry system in India) மணமகளின் குடும்பம், அவரது பெற்றோர் மற்றும் அவரது உறவினர்கள் திருமணத்திற்காக, பணம் மற்றும் அசையா அல்லது அசையும் சொத்துக்களை மணமகன் வீட்டிற்குக் கொடுப்பதனைக் குறிக்கிறது. வரதட்சணை என்பது அடிப்படையில் பணம் அல்லது மணமகனுக்கு அல்லது அவரின் குடும்பத்திற்கு வழங்கப்படும் சில வகையான பரிசுகள் மற்றும் பணம், நகைகள், மின் உபகரணங்கள், தளபாடங்கள், படுக்கை, மட்பாண்டங்கள், பாத்திரங்கள், வாகனங்கள் மற்றும் பிற வீட்டுப் பயன்பாட்டுப் பொருட்கள் ஆகியவைகளைக் கொடுப்பதனையும் உள்ளடக்கியதாகும். புதுமணத் தம்பதிகள் தங்கள இல்லற வாழ்க்கையினைத் துவங்க இது வழிவகுக்கிறது. வரதட்சணை என்பது அரபியில் *தகெஸ்* என அறியப்படுகிறது. இந்தியாவின் கிழக்குப் பகுதிகளில் வரதட்சணை *ஆவுன்பாட்* என்று அழைக்கப்படுகிறது.  
வரதட்சணை முறை மணமகளின் குடும்பத்திற்கு பெரும் நிதிச்சுமையை ஏற்படுத்தும் வகையில் அமைகிறது. சில சந்தர்ப்பங்களில், வரதட்சணை முறை பெண்களுக்கு எதிரான குற்றங்களுக்கும் வழிவகுக்கிறது, உணர்ச்சி ரீதியான துஷ்பிரயோகம் மற்றும் காயம் முதல் இறப்புகள் வரையிலான பாதிப்புக்கள் ஏற்படுவதற்கு இது காரணமாக அமைகின்றது. நீண்ட காலமாக வரதட்சணை கொடுப்பது என்பது இந்திய தண்டனைச் சட்டம் 1961 பிரிவு 304B மற்றும் 498 A ஆகியவற்றின்படி தண்டனைக்குரிய செயலாக பார்க்கப்படுகிறது. வரதட்சணை தடைச் சட்டம் வரதட்சணை என்பதனை பின்வருமாறு வரையறை செய்கிறது."வரதட்சணை என்பது நேர்முகமாகவோ அல்லது மறைமுகமாகவோ திருமணத்திற்காக ஒரு தரப்பில் இருந்து மற்றொரு தரப்பிற்கு , இருவீட்டார்களது பெற்றோர்களோ அல்லது அவர்களது குடும்பத்தினரோ எந்தவொரு சொத்து அல்லது மதிப்புமிக்க பொருட்களை கொடுக்கவோ அல்லது கொடுப்பதாக ஒப்புக்கொள்ளப்படுவதோ ஆகும்.  
வரதட்சணைத் தடைச் சட்டம், 1961 ன் பிரிவு 3 ஆனது எந்த வித நிபந்தனையும் இல்லாத போது திருமணத்தின் போது ஒரு தரப்பினர் மற்றொரு தரப்பினருக்கு வரதட்ணையானது கொடுக்கவோ அல்லது பெறப்பட்டாலோ அததகைய சமயங்களில் மணமகன் அல்லது மணமகள் மீது இந்தத் தண்டனைச் சட்டம் பொருந்தாது எனக் குறிப்பிடுகிறது.  
வரதட்சணைக்கு எதிரான இந்திய சட்டங்கள் பல தசாப்தங்களாக நடைமுறையில் இருந்தாலும், அவை பயனற்றவையாகவே உள்ளது என்று பரவலாக விமர்சிக்கப்படுகின்றன. வரதட்சணை காரணத்தினால் பல பகுதிகளில் நடைபெறும் கொலைகள், இந்த சட்டம் விமர்சனத்திற்கு உள்ளாவதற்கான முக்கியமான காரணமாகப் பார்க்கப்படுகிறது.  
வரதட்சணை கொடுமை குறித்து மனைவி புகார் செய்தால், மணமகன் மற்றும் அவரது குடும்பத்தினர் உடனடியாக கைது செய்யப்பட வேண்டும் என்று இந்திய தண்டனைச் சட்டம் பிரிவு 498 ஏ குறிப்பிடுகிறது. இந்த சட்டம் பரவலாக துஷ்பிரயோகம் செய்யப்பட்டது, மேலும் 2014 ல், உச்சநீதிமன்றம் இந்த புகார்கள் மீது ஒரு குற்றவியல் நடுவர் அனுமதியின்றி கைது செய்ய முடியாது என்று தீர்ப்பளித்தது.
# இந்தியாவில் வரதட்சணை முறை

## வரலாற்று சூழல்

மைக்கேல் விட்செல் என்பவர் பண்டைய இந்திய இலக்கியம் வேத காலத்தில் வரதட்சணை நடைமுறைகள் குறிப்பிடத்தகுந்த அளவில் இல்லை என்று கூறுகிறார். பண்டைய இந்தியாவில் பெண்களுக்கு சொத்தில் உரிமை வழங்கப்பட்டதாகவும், பெற்றோர்கள் தாங்களாகவே வழங்கியதாகவும் அல்லது ஆண் பிள்ளைகள் இல்லாத சமயத்தில் பெண் பிள்ளைகளுக்கு சொத்தில் உரிமை வழங்கப்பட்டதாக அவர் கூறுகிறார்.  
மேக்டொனெல் மற்றும் கீத்தின் கூற்றும் விட்செல்லின் கருத்தோடு ஒத்துப்போகிறது, ஆனால் தம்பியாவின் கருத்துகளில் இருந்து வேறுபடுகின்றன;அவர்கள் பிரம்மாவின் திருமணத்தில் கூட வரதட்சணை கொடுக்கப்பட்டதாக பண்டைய இலக்கியங்கள் கூறுகின்றன எனக் கூறினர். பண்டைய இந்தியாவில் பெண்களுக்கான சொத்து உரிமைகள் வழங்கப்படுவது அதிகமாக இருந்ததாக , மேக்டொனெல் மற்றும் கீத் ஆகியோர் பரிந்துரைக்கின்றனர்.
# இந்தியாவில் குடும்ப வன்முறை

**இந்தியாவில் குடும்ப வன்முறையானது** (Domestic violence in India) ஒரு நபர் தங்களது உறவினரால் அனுபவிக்கும் வன்முறைகளை உள்ளடக்கியது , ஆனால் பொதுவாக ஒரு பெண் தனது குடும்பத்தில் உள்ள ஆண்களால் அல்லது ஆண் உறவினர்களால் அனுபவிக்கும் வன்முறையினைக் குறிப்பது ஆகும். 2005 இல் தேசிய குடும்ப மற்றும் சுகாதார கணக்கெடுப்பின்படி, 15-49 வயதுடைய பெண்கள் 33.5% மற்றும் 8.5% தங்கள் வாழ்நாள் முழுவதும் தங்களது ஆண் குடும்ப உறுப்பினர்களால் பாலியல் வன்முறைக்கு ஆளாவதாக புள்ளி விவரம் தெரிவிக்கிறது. 2014 ஆம் ஆண்டில் தி லேன்செட்டில் நடத்தப்பட்ட ஒரு ஆய்வில், இந்தியாவில் பாலியல் வன்கொடுமை விகிதம் உலகிலேயே மிகக் குறைவானதாக இருந்தாலும், அதிக மக்கள் தொகை கொண்ட இந்தியாவின் 27.5 சதவீத பெண்கள் தங்கள் வாழ்நாள் முழுவதும் வன்முறைக்கு ஆளாக்கப்படுவதாக அந்த ஆய்வில் தெரியவந்தது. இருப்பினும், தாம்சன் ராய்ட்டர்ஸ் அறக்கட்டளையால் நிபுணர்களிடையே நடத்தப்பட்ட ஒரு கருத்துக் கணிப்பில், பெண்களுக்கு உலகிலேயே மிகவும் ஆபத்தான நாடுகளின் பட்டியலில் இந்தியா தான் முதலிடம் பெற்றது .  
2012 ஆம் ஆண்டின் தேசிய குற்ற ஆவண காப்பக அறிக்கையில், 100,000 க்கு 46 பேர், பலாத்கார விகிதம் 100,000 க்கு 2 பேர், வரதட்சணை கொலை விகிதம் 100,000 க்கு 0.7எனவும் கணவர் அல்லது அவரது உறவினர்களால் ஏற்படும் வன்முறையின் விகிதமானது 100,000 க்கு 5.9 உள்ளதாக அந்த அறிக்கையில் கூறப்பட்டுள்ளது. இந்த அறிக்கை முடிவானது பல சகோதர நாடுகளை விட இந்தியா குறைவாக உள்ளதாகத் தெரிவித்தது. குறிப்பாக குடும்ப வன்முறை விகிதம் அமெரிக்காவில் 100,000 க்கு 590 பேர் எனவும் சர்வதேச அளவில் மரண விகிதமானது 100,000 க்கு 6.2 எனவும் உள்ளது.  
இந்தியாவில் பல குடும்ப வன்முறைத் தடுப்புச் சட்டங்கள் உள்ளன. வரதட்சணை கொடுப்பதும் பெறுவதும் குற்றமாகும் என்பதற்கான வரதட்சணை தடைச் சட்டம் 1961 சட்டம் ஆகும். 1961 சட்டத்தை வலுப்படுத்தும் முயற்சியாக, இரண்டு புதிய பிரிவுகள், பிரிவு 498A மற்றும் பிரிவு 304B ஆகியவை 1983 மற்றும் 1986 இல் இந்திய தண்டனைச் சட்டத்தில் அறிமுகப்படுத்தப்பட்டன. சமீபத்தில் குடும்ப வன்முறையிலிருந்து பெண்களைப் பாதுகாக்கும் சட்டம் (PWDVA) 2005 உருவாக்கப்பட்டுள்ளது.இந்தச் சட்டம் ஒரு குற்றவியல் சட்டமாகும், இது உடல் ரீதியான, உணர்ச்சி, பாலியல், வாய்மொழி மற்றும் பொருளாதார துஷ்பிரயோகம் ஆகியவ வன்முறைகளை வீட்டு வன்முறையாக அறிவித்தது.
# இந்தியாவில் குடும்ப வன்முறை

### தேசிய குடும்ப சுகாதார ஆய்வின் வீட்டு பாலியல் வன்முறை அறிக்கை 2006

இந்தியாவில் 15-49 வயதுடைய பெண்கள் தங்களது வாழ்நாள் முழுவதும் பாலியல் வன்கொடுமைகளை சந்திப்பதாக 2006 ஆம் ஆண்டில் நடைபெற்ற இந்திய தேசிய குடும்ப சுகாதார கணக்கெடுப்பு மதிப்பிட்டுள்ளது. திருமணத்திற்குப் பிறகு தனது கணவரால் ஏற்படும் பாலியல் துன்புறுத்தல்களையும் இது உள்ளடக்கியுள்ளது. மேலும் இந்த ஆய்வானது பெண் திருமணத்திற்குப் பிறகு தான் விரும்பாத சமயத்தில் கணவரால் அவரது பாலியல் இச்சைகளுக்கு உடன்படுமாறு வற்புறுத்தப்படுவது அல்லது பெண் விரும்பாத வகையில் கணவரால் அவரது விருப்பத்திற்கேற்ப பாலியல் செயல்களைச் செய்யச் செல்லி வற்புறுத்தல் ஆகியனவும் "பாலியல் வன்முறை" எனும் வரையறைக்குள் உட்படுத்துகிறது. இந்த ஆய்வு நாடு முழுவதும் 83,703 பெண்களை மாதிரியாகக் கொண்டு நடத்தப்பட்டது, மேலும் 15-49 வயதுக்குட்பட்ட பெண்களில் 8.5% பெண்கள் தங்கள் வாழ்நாள் முழுவதிலும் பாலியல் வன்முறையை அனுபவித்திருக்கிறார்கள் என்றும் இந்த அறிக்கை கூறுகிறது. இந்த எண்ணிக்கையானது கணவன் மனைவியின் திருமண வாழ்க்கையின் போது கட்டாயப்படுத்தப்பட்ட அனைத்து வகையான பாலியல் செயல்பாடுகளையும் உள்ளடக்கியது ஆகும். ஆனால்,இத்தகைய செயல்பாடுகள் இந்திய சட்டத்தால் கற்பழிப்பாக அங்கீகரிக்கப்படவில்லை.
# நிர்பையா நிதி

**நிர்பையா நிதி** (*Nirbhaya Fund*) என்பது 2013ஆம் ஆண்டு இந்திய ஒன்றிய அரசின் நிதிநிலை அறிக்கையில் இந்திய அரசால் அறிவிக்கப்பட்ட இந்திய ரூபாயில் 1000 கோடியில் தோற்றுவிக்கப்பட்ட மூலதான நிதியாகும். இத்திட்டத்தினை அன்றைய நிதியமைச்சர் ப. சிதம்பரம் இந்தியாவின் மாண்பைப் பாதுகாக்கவும், பெண்களின் பாதுகாப்பை உறுதி செய்யும் முயற்சிகளை ஆதரிக்கவும் தோற்றுவிக்கப்பட்டதாகத் தெரிவித்தார். அச்சமின்றி எனப் பொருள்படும் ”நிர்பையா” என்பது 2012ஆம் ஆண்டு இந்தியத் தலைநகர் தில்லியில் பாலியல் வன்கொடுமையினால் பாதிக்கப்பட்டவருக்கு வழங்கப்பட்ட புனைபெயர் ஆகும். மகளிர் மற்றும் குழந்தைகள் மேம்பாட்டு அமைச்சகம் பிற அமைச்சகங்களுடன் இணைந்து இந்த நிதியினைத் திரட்ட செய்து தோற்றுவிக்கப்பட்டதாகும். வன்முறையால் பாதிக்கப்படும் பெண்களுக்கு ஆதரவாக மையத்தை நிறுவுவதும் இந்நிதியத்தின் பயன்பாடு ஆகும்.
# நிர்பையா நிதி

## தோற்றம்

நிர்பையா நிதி குறித்த அறிவிப்பினை இந்திய நிதி அமைச்சர் 2013ஆம் நிதிநிலை அறிக்கையில் அறிவித்தார். இந்த நிதியில் அரசின் பங்களிப்பாக ரூபாய் 1000 கோடி இந்தியப் பெண்கள் மற்றும் பெண் குழந்தைகளின் தம்மேம்பாடு மற்றும் பாதுகாப்பிற்காக ஒதுக்கப்பட்டது. இந்த நிதியினை இந்திய அரசின் நிதி அமைச்சகத்தின் பொருளாதார விவகாரங்கள் துறை நிர்வகிக்கின்றது.
# நிர்பையா நிதி

## நிதிப் பயன்பாடு

பெண்களின் பாதுகாப்பை மேம்படுத்த இந்த நிதியைப் பயன்படுத்த பல்வேறு அமைச்சகங்கள் திட்டங்களை முன்மொழிந்தன. தகவல் தொழில்நுட்ப அமைச்சகம், சாலை போக்குவரத்து மற்றும் நெடுஞ்சாலை அமைச்சகம், ரயில்வே அமைச்சகம் மற்றும் உள்துறை அமைச்சகம் ஆகியவை முன்மொழிவுகளைச் சமர்ப்பித்த சில அமைச்சகங்கள் ஆகும். உள்துறை அமைச்சகம், நிர்பயா நிதி திட்டத்தின் கீழ் ரூ. 194.44 கோடியினை இலக்னோவுக்கான பாதுகாப்பான நகரத் திட்டத்திற்கு ஒப்புதல் அளித்தது.  
நவம்பர் 2013இல், நகர்ப்புற மேம்பாட்டு அமைச்சகம் நிர்பையா நிதி மூலம் புதிய திட்டங்களை முன்மொழிந்து செயல்படுத்துமாறு மாநிலங்களைக் கேட்டுக்கொண்டது. பெண்களுக்கு பொதுப் போக்குவரத்தில் பாதுகாப்பு முறையினை செயல்படுத்தாத மாநிலங்கள் ஜவஹர்லால் நேரு தேசிய நகர்ப்புற புதுப்பித்தல் திட்டத்தின் கீழ் புதிய பேருந்துகளின் ஒதுக்கீட்டைப் பெற்றுக்கொள்ள அமைச்சகம் அறிவித்தது.  
இந்த நிதியின் மூலம் நாடு முழுவதும் “சாகி” எனப்படும் பெண்களின் பிரச்சனைகளுக்கான ஒற்றைத் தீர்வு மையங்கள் உருவாக்கப்பட்டன. இம்மையங்களில், வன்முறையால் பாதிக்கப்பட்ட பெண்களுக்கு ஆதரவு கிடைக்கும் என்பதில் ஐயமில்லை. ஒவ்வொரு இந்திய மாநிலத்திலும் இம்மையத்தினை தோற்றுவிக்க முன்மொழியப்பட்டு 2013இல் பரிந்துரைக்கப்பட்டது. இதன் மூலம் தோற்றுவிக்கப்பட்ட ராய்ப்பூர் மற்றும் இலக்னோ மையங்கள் முறையே 2018 மற்றும் 2019ஆம் ஆண்டுகளில் அனைத்துலக பெண்கள் நாளன்று நாரி சக்தி விருதுகளைப் பெற்றது. பெண்களை மேம்படுத்துவதில் இம்மையங்கள் ஆற்றிய பணிக்காக இந்த விருது வழங்கப்பட்டது.
# நிர்பையா நிதி

## நிதிப் பயன்பாட்டு நிலை

நிர்பயா நிதியின் கீழ் திட்டங்களைச் செயல்படுத்தும் அனைத்து அமைச்சகங்களும், துறைகளும் நிதியை ஓதுக்கீட்டிற்குக் குறைவாகவே பயன்படுத்தியுள்ளன. கிடைக்கப்பெற்ற சமீபத்திய தரவுகளின்படி, நிதி பயன்பாட்டு விகிதம் 79% முதல் (உள்துறை அமைச்சகம்) 0% சதவிகிதம் வரை (நீதித்துறை) உள்ளதாக அறியப்படுகிறது.
தேசிய குற்ற ஆவணக் காப்பகத்தின் படி பெண்களுக்கு எதிரான குற்றங்கள் 91.3% விகிதமாகவும் தண்டனை விகிதம் 22.2% உள்ளன. 1,023 விரைவு நீதிமன்றங்கள் நிர்பயா நிதியின் கீழ், ரூபாய் 767 கோடி மதிப்பீட்டில் செயல்படுத்தப்பட்டன. இந்த திட்டத்தின் கீழ் மாநிலங்களின் நிதி பயன்பாடு மந்த நிலையில் இருப்பதால் இந்த நீதிமன்றங்களின் செயல்பாடு குறித்து கேள்விகள் எழுந்துள்ளன.  
##### தமிழக நிதிப்பயன்பாடு
கடந்த நான்கு ஆண்டுகளில் (2016-2020) நிர்பையா நிதியின் கீழ் தமிழகத்திற்கு மத்திய அரசு ஒதுக்கிய தொகை ரூ .190 கோடியாகும். இதில் ரூ .6 கோடி மட்டுமே பயன்படுத்தப்பட்டது. சென்னை காவல்துறை, சென்னை மாநகராட்சி, சமூக நலத்துறை மற்றும் பெருநகர போக்குவரத்து ஆகியவை இந்நிதியின் கீழ் ஒதுக்கீடு செய்யப்பட்ட அமைப்புகளாகும்.
# சிங்கப்பிடறி சொறி மீன்

**சிங்கப்பிடறி சொறிமீன்** ( *Lion's mane jellyfish* ), **இராட்சத சொறிமீன், ஆர்க்டிக் சிவப்பு சொறிமீன்** **சிகை சொறிமீன்** என்றும் அழைக்கப்படுவது சொறி மீன்களில் மிகப் பெரிய உயிரினங்களில் ஒன்றாகும். இவை ஆர்க்டிக், வடக்கு அத்லாந்திக் மற்றும் வடக்கு பசிபிக் பெருங்கடல்களின் குளிர்ந்த கடற் பகுதியில் மட்டுமே உள்ளன. இவை ஆங்கிலக் கால்வாய், ஐரியக் கடல், வடகடல், மேற்கு எசுக்காண்டினாவியாவுக்கு தெற்கே கட்டேகட் மற்றும் ஒரிசவுண்ட் ஆகியவற்றிலும் பொதுவாக காணப்படுகின்றன. இவை பால்டிக் கடலின் தென்மேற்குப் பகுதிக்கும் செல்லலக்கூடியவை (குறைந்த உப்புத்தன்மை காரணமாக இனப்பெருக்கம் செய்ய முடியாது). இதேபோன்ற சொறிமீன்கள் ஆத்திரேலியா மற்றும் நியூசிலாந்துக்கு அருகிலுள்ள கடல்களில் வசிப்பதாக அறியப்படுகிறது. இவை ஒரே இனமாக இருக்கலாம். சிங்கப்பிடறி மீன்களில் இதுவரை பதிவு செய்யப்பட்ட மிகப்பெரிய மாதிரியானது 1870 இல் மாசசூசெட்ஸ் கடற்கரையில் அளவிடப்பட்டது அதில் விட்டம் கொண்ட உடலும் நீளம் கொண்ட உணர்நீட்சிகளையும் கொண்டதாக இருந்தது. சிங்கப்பிடறி சொறி மீன்கள் 42 ° N அட்சரேகைக்கு கீழே அமெரிக்காவின் கிழக்கு கடற்கரையின் பெரிய விரிகுடாவில் சில காலமாக காணப்படுகின்றன.  
சிங்கப்பிடறி சொறி மீனானது கடல் உயிரினங்கள் மற்றும் சிறிய சொறிமீன்கள் போன்ற இரையைப் பிடிக்கவும், இழுக்கவும், சாப்பிடவும் அதன் உணர்நீட்சிகளைப் பயன்படுத்துகிறது.
# வலைவாசல்:சமணம்/சமண அறிஞர்/4

<div>
</div>  
**ஆச்சாரிய பத்திரபாகு** (பொ.ஊ.மு. அண். 367 - அண். 298) என்பவர் சமணத்தின் *திகம்பரப்* பிரிவின் படி, சமணத்தின் இறுதி *சுருதகேவலின்* (கேள்வி வழியில், அதாவது மறைமுகமாக எல்லாம் அறிந்தவர்) ஆவார். ஆயினும், *சுவேதாம்பரப்* பிரிவினர், இறுதிச் *சுருதகேவலின்* *ஆச்சாரிய தூலபத்திரர்* எனவும் பத்திரபாகு இதனை வெளிப்படுத்துவதைத் தடுத்துவிட்டார் எனவும் கருதுகின்றனர். பிளவுபடாத சைன சங்கத்தின் இறுதி *ஆச்சாரியர்* ஆவார். இவர் மௌரியப் பேரரசை நிறுவிய சந்திரகுப்த மௌரியனின் அகநிலைசார் ஆசிரியராக விளங்கினார்.  
பத்திரபாகு புண்டராவர்த்தனத்தில் பிறந்தார். (இப்பகுதி இன்றைய மேற்கு வங்காளத்தின் வட பகுதி மற்றும் வங்காளத்தேசத்தின் வடமேற்குப் பகுதிகளை உள்ளடக்கிய வடக்கு வங்காளப் பகுதியில் அமைந்துள்ளது.) இக்காலப்பகுதியில், மௌரியர்களின் இரண்டாம் தலைநகராக உச்சைனி விளங்கியது. இவருக்கு ஏழு அகவையாக இருக்கும்போது, கோவர்த்தன மகாமுனி இவரே இறுதி சுருத கேவலியாக இருப்பார் எனக் கண்டு, இவரது துவக்கக் கல்வியை வழங்கும் பொருட்டு இவரைத் தம்முடன் அழைத்துச் சென்றார். சுவேதாம்பரப் பிரிவின் படி, இவர் பொ.ஊ.மு. 433 இலிருந்து பொ.ஊ.மு. 357 வரை வாழ்ந்துள்ளார். திகம்பரப் பிரிவினர், இவர் பொ.ஊ.மு. 365ல் இறந்தாக முடிவு செய்துள்ளது. நட்டுபாய் சா என்பவர், இவர் பொ.ஊ.மு. 322 இலிருந்து 243 வரை வாழ்ந்ததாக முடிவு செய்துள்ளார்.  
மகாவீரரால் மீள ஒழுங்கமைக்கப்பட்ட சமயப் பிரிவின் தலைவரான யசோபத்திரருக்கு (பொ.ஊ.மு. 351-235) இரு முதன்மைச் சீடர்கள் இருந்தனர். ஒருவர் சம்பூதவிசயரும் (பொ.ஊ.மு. 347-257) மற்றையவர் பத்திரபாகுவும் ஆவார். யசோபத்திரரின் மறைவுக்குப் பின், இச் சமயப்பிரிவு இவ்விரு சீடர்களின் தலைமையின் கீழ் இரண்டாகப் பிளவுற்றது.
| <div>**...காப்பகம்** | <div>**...பரிந்துரை**
</div> | } |
| --- | --- | --- |  
<noinclude>  
</noinclude>
# ரேசுமா குரேசி

**ரேசுமா குரேசி** (Reshma Qureshi) ஓர் இந்திய வடிவழகி, அமில எரிப்பிற்கு எதிரான சமூக செயற்பாட்டாளர் ஆவார். இந்தியாவில்,தில்லியினைத் தலைமையிடமாகக் கொண்டு செயல்படும் *மேக் லவ் நாட் ஸ்கேர்ஸ்* எனும் தொண்டு நிறுவனத்தில் முக்கிய பங்காற்றுகிறார்.
# ரேசுமா குரேசி

## ஆரம்பகால வாழ்க்கை மற்றும் தாக்குதல்

குரேசி இந்தியாவின் கிழக்கு மும்பையைச் சேர்ந்த வாடகை மகிழுந்து ஓட்டுநரின் இளைய மகளாகப் பிறந்தார். அவர்கள் இரண்டு படுக்கையறைகள் கொண்ட குடியிருப்பில் வசித்து வந்தனர், அந்தக் குடியிருப்பில் தான் குடும்பத்தின் பத்து உறுப்பினர்களும் இருந்தனர். இவர் பள்ளியில் வணிகவியல் பிரிவினைப் பயின்றார்.  
19 மே 2014 அன்று, தனது பதினேழாம் வயதில், குரேசி கந்தக அமிலம் கொண்டு தாக்கப்பட்டார்.தேர்வு எழுதுவதற்காக அலகாபாத்திற்கு பயணம் செய்து கொண்டு இருந்த போது தனது மைத்துனன் மற்றும் அவருடன் வந்த இரண்டு நபர்களால் அவர் தாக்குதலுக்கு ஆளானர். இந்த தாக்குதல் உண்மையில் அவளுடைய சகோதரி குல்சனை இலக்காகக் கொண்டு நடத்தப்பட்டது ஆகும். ஆனால் அவருக்குப் பதிலாக குரேசி தாக்குதலுக்கு உள்ளானார். தாக்குதலுக்குப் பிறகு மற்ற இரண்டு தாக்குதல்காரர்களும் கைது செய்யப்படவில்லை என்றாலும், அவரது மைத்துனர் கைது செய்யப்பட்டார்.  
தாக்குதலுக்குப் பிறகு, அவரது முகம் மற்றும் கைகளில் பல வடுக்கள் இருந்தது, ஒரு கண் பார்வையினை அவர் முழுவதுமாக இழந்து இருந்தார் இதனால் தற்கொலை செய்து கொள்ளும் எண்ணம் அவருக்கு ஏற்பட்டதாகக் கூறுகிறார்.  
குணமடைந்த பிறகு, குரேசி அமிலத் தாக்குதல்கள் மற்றும் இந்தியாவில் அமில விற்பனையை முடிவுக்கு கொண்டுவருவதற்கான பிரச்சாரங்களில் ஈடுபட்டார். "தாக்கப்பட்டவர்களுக்கு குரல் கொடுப்பதை" நோக்கமாகக் கொண்ட *மேக் லவ் நாட் ஸ்கார்ஸ்* பிரச்சாரத்தின் முகமாக ஆனார். அமில விற்பனைக்கு எதிராக பிரச்சாரம் செய்வதற்கான ஒரு வழியாக அவர் வலைத்தளங்களில் அழகிற்கான பயிற்சிகளை உருவாக்கத் தொடங்கினார். அகலுவகக் குடிமகாரர்கள் இந்த நிகழ்படங்களை "அபத்தமான அதிகாரம்" என்று அழைத்தனர்.  
செப்டம்பர் 2017 இல் *இந்தியா நியூ இங்கிலாந்து* செய்திக்கு அளித்த பேட்டியில், குரேசி தன்னைத் தாக்கியவரிடம் பேசினாரா என்று கேள்வி கேட்கப்பட்டது. ஆதற்கு அவர் ,"நான் தாக்குதல் நடத்தியவர் அல்லது அவரது குடும்பத்தினரிடம் பேசவில்லை, ஆனால் நான் அவரை இரண்டு மாதங்களுக்கு முன்பு நீதிமன்றத்தில் சந்தித்தேன். உண்மையைச் சொல்ல வேண்டும் எனில் நான் அவனது தொண்டையைப் பிடுங்க விரும்பினேன், அவர் என்னைப் பார்த்ததும், அவர் தனது வழக்கறிஞரிடமும் மக்களிடமும் கூறினார், "அவள் தற்போது முக்கிய நபராகவும் , ஒரு வடிவழகியாகவும் இருக்கிறார், சமூகத்தில் நல்ல இடத்தில் இருக்கிறாள், அதனால் என்னை விடுவிக்கவும் அல்லது விடுவிக்க எனக்கு உதவுங்கள் என்று அந்த நபர் கூறியதாகக் கூறுகிறார்".
# ரேசுமா குரேசி

## வடிவமைப்புத் துறை

குரேஷி இந்தியாவில் *மேக் லவ் நாட் ஸ்கார்ஸ்* பிரச்சாரத்தில் முக்கியப் பங்கினை வகிக்கிறார். செப்டம்பர் 2015 நிலவரப்படி, அவரது நிகழ்படங்கள் 900,000 பார்வைகளைப் பெற்றுள்ளதாக நியூயார்க் டைம்ஸ் தெரிவித்துள்ளது குரேசியின் ஒப்பனையினை சிக்கா சான் என்பவரும் அவரது தலைமுடி சரி செய்யும் பணியினை ஆப்ரி லூட்ஸ் ஆகியோரும் மேற்கொண்டனர். "இந்த நிகழ்வில் கலந்து கொள்வது என்பது எனக்கு மிகவும் முக்கியமானது, ஏனென்றால் என்னைப் போன்ற பல பெண்கள் அமிலத் தாக்குதலில் இருந்து தப்பியவர்கள், இது அவர்களுக்கு தைரியத்தை அளிக்கும். மேலும், ஒரு புத்தகத்தை அதன் அட்டையின் மூலம் நீங்கள் மதிப்பிடக் கூடாது அதேபோல ஒருவரின் தோற்றத்தின் அடிப்படையில் மதிப்பிடும் நபர்களுக்கு எனது பங்களிப்பு ஒரு புதிய கண்ணோட்டத்தினை அளிக்கும் - நீங்கள் அனைவரையும் ஒரே கண்களால் பார்க்க வேண்டும்." என்று இந்த நிகழ்வில் கலந்து கொண்டது பற்றி கூறினார்.
# அகில இந்திய மகளிர் வழக்கறிஞர்கள் கூட்டமைப்பு

**அகில இந்திய மகளிர் வழக்கறிஞர்கள் கூட்டமைப்பு** (*All India Federation of Women Lawyers*) என்பது இந்தியப் பெண் வழக்கறிஞர்களின் கூட்டமைப்பைக் குறிக்கிறது. 2007 ஆம் ஆண்டு இக்கூட்டமைப்பு நிறுவப்பட்டது. சங்கப் பதிவுச் சட்டத்தின் கீழ் இக்கூட்டமைப்பு பதிவு செய்யப்பட்ட ஒரு சங்கமாகச் செயல்படுகிறது. இந்தியாவின் பல்வேறு மாநிலங்களின் பல பெண் வழக்கறிஞர்களின் ஆதரவுடன், கூட்டமைப்பு தனது சேவை நடவடிக்கைகளைத் தொடங்கியது. அனைத்துலகப் பெண் வழக்கறிஞர்கள் கூட்டமைப்புடன் இக்கூட்டமைப்பு இணைக்கப்பட்டுள்ளது.
# அகில இந்திய மகளிர் வழக்கறிஞர்கள் கூட்டமைப்பு

## நோக்கங்கள்

1. இந்திய அரசியலமைப்பை நிலைநாட்டுதல், சட்டத்தின் பாதுகாப்பிற்காக உழைத்தல்
1. நீதித்துறையின் சுதந்திரத்தை நிலைநாட்டுதல், நீதி நிர்வாகத்தில் அதிக செயல்திறனை உறுதி செய்தல்
1. குறிப்பாக சட்டங்கள் மூலம் பெண்கள் மற்றும் குழந்தைகளின் உரிமைகள் மற்றும் நலனை மேம்படுத்துதல் மற்றும் அவர்களின் உரிமைகளைப் பயன்படுத்த உதவுதல்.
1. பெண் வழக்கறிஞர்களின் தகுதி, ஆர்வம், கௌரவம, உரிமைகள் மற்றும் சலுகைகள், கண்ணியம் ஆகியாவற்றை ஆதரித்தல், பாதுகாத்தல் மற்றும் நிலைநிறுத்தல்.
1. சட்டவியல் மற்றும் ஒப்பீட்டு சட்டங்களின் அறிவியலில் ஆய்வுகளை ஊக்குவித்தல்
1. பல்வேறு நாடுகள் தொடர்பான அறிவைப் பரப்புதல், குறிப்பாக பெண்கள் மற்றும் குழந்தைகள் தொடர்பான சட்டங்கள் குறித்த விழிப்புணர்வை ஏற்படுத்தல்
1. அனைத்து மத்திய மற்றும் மாநில சட்டங்கள் குறிப்பாக, பெண்கள் மற்றும் குழந்தைகளின் உரிமைகள், சலுகைகள் மற்றும் ஆர்வத்தைப் பற்றிய அல்லது பாதிக்கும் கருத்துக்களைப் படித்தல் மற்றும் கருத்து தெரிவித்தல்
1. குறைந்த செலவில் நீதியைப் பெறுதலுக்கான நடவடிக்கைகளை முன்னெடுத்தல்
# அகில இந்திய மகளிர் வழக்கறிஞர்கள் கூட்டமைப்பு

## தலைவர்கள்

சீலா அனீசு அகில இந்திய மகளிர் வழக்கறிஞர்கள் கூட்டமைப்பின் நிறுவனத் தலைவராக இருந்தார். இப்போது இவர் பன்னாட்டு பெண் வழக்கறிஞர்கள் கூட்டமைப்பின் இயக்குநராக உள்ளார். வி.பி. சீமந்தினி, எம் பாசுகரலட்சுமி, கே சாந்தகுமாரி, மற்றும் இந்திராயனி பதானி உள்ளிட்ட முன்னாள் தலைவர்களாவர். அனைத்திந்திய பெண் வழக்கறிஞர்கள் சங்கத்தின் நிறுவனத் தலைவரும் 1984 ஆம் ஆண்டு முதல் பயிற்சி செய்துவரும் வழக்கறிஞருமான அமீ யச்னிக் தற்போது இக்கூட்டமைப்பின் தலைவராக உள்ளார்.
# அகில இந்திய மகளிர் வழக்கறிஞர்கள் கூட்டமைப்பு

## மாநாடுகள்

2007 ஆம் ஆண்டு செப்டம்பர் மாதத்தில் ஆசியப் பெண் வழக்கறிஞர்கள் மாநாடு பெங்களூருவிலும், 2009 டிசம்பர் மாதத்தில் கொச்சியில் அகில இந்திய மகளிர் வழக்கறிஞர்கள் கூட்டமைப்பு மாநாடும் நடைபெற்றன. தொடர்ந்து 2011 ஆம் ஆண்டு சனவரி மாதத்தில் ஐதராபாத்து நகரிலும், 2012 ஆம் ஆண்டு சனவரி மாதத்தில் சென்னையிலும் 2013 ஆம் ஆண்டு டிசம்பர் மாதத்தில் மும்பையிலும் 2014 ஆம் ஆண்டு பெங்களூருவிலும் அகமதாபாத் நகரில் 2017 ஆம் ஆண்டு செப்டம்பரிலும் இக்கூட்டமைப்பின் தேசிய மாநாடுகள் நடைபெற்றன.  
ஆசிய பெண் வழக்கறிஞர்கள் மாநாட்டை 2007 ஆம் ஆண்டு செப்டம்பரில் இக்கூட்டமைப்பு பெங்களுர்ருவில் ஏற்பாடு செய்தது. இந்நிகழ்வில் இந்திய தலைமை நீதிபதி பாலகிருட்டிணன் மற்றும் கர்நாடக தலைமை நீதிபதி சிரியாக் யோசபு ஆகியோர் கலந்து கொண்டனர்.
தேசிய சட்ட சேவை ஆணையத்துடன் இணைந்து கூட்டமைப்பு 16 மார்ச் 2008 ஆம் ஆண்டன்று பெண் குழந்தைகள் குறித்த ஒரு கருத்தரங்கை ஏற்பாடு செய்தது. பெண் குழந்தைகளின் மதிப்பு மற்றும் அவர்களுடைய தேவைகள் மற்றும் உரிமைகளைப் பாதுகாக்க வேண்டியதன் அவசியம் பற்றிய விழிப்புணர்வை ஏற்படுத்துவது இக்கருத்தரங்கின் நோக்கமாகும். இச்செய்தி பல்வேறு ஊடகங்களின் அட்டைப் பக்கத்தை அலங்கரித்தன. கருத்தரங்கு பொதுமக்களால் நன்றாகக் கவனிக்கப்பட்டது.  
இதே ஆண்டு செப்டம்பர் மாதம் 16 அன்று தேசிய மகளிர் ஆணையத்துடன் இணைந்து "இரவு நேர பெண் பணியாளர்கள்" சிக்கல்கள் குறித்த ஒரு கருத்தரங்கும் நடத்தப்பட்டது. பெண் ஆர்வலர்களின் பெரும் பங்கேற்பு இருந்தது. கருத்தரங்கின் நடவடிக்கைகள் சட்ட ஆணையத்திற்கு அனுப்பப்பட்டன.  
2008 ஆம் ஆண்டு இத்தாலியில் நடைபெற்ற பன்னாட்டு பெண் வழக்கறிஞர் மாநாட்டில் இக்கூட்டமைப்பின் உறுப்பினர்கள் பிரதிநிதித்துவப்படுத்தினார்கள்.  
2009 ஆம் ஆண்டு கொச்சியில் நடந்த தேசிய மாநாட்டில் வி.பி.சீமந்தினி கூட்டமைப்பின் அப்போதைய தலைவராக இருந்தார். மாநாடு லீ மெரிடியன் பன்னாட்டு மாநாட்டு மையத்தில் நடைபெற்றது. அந்த மாநாட்டில் இந்தியாவின் குடியரசுத் தலைவர் பிரதிபா தேவிசிங் பாட்டீல் பிரதம விருந்தினராக இருந்தார். 2012 ஆம் ஆண்டு , சென்னையில் தேசிய மாநாடு நடைபெற்றபோது, வழக்கறிஞர் கே.சாந்தகுமாரி கூட்டமைப்பின் தலைவராக இருந்தார்.
# தூலபத்திரர்

**தூலபத்திரர்** (பொ.ஊ.மு. 297-198) என்பவர் சமணத்தின் சுவேதாம்பரப் பிரிவை நிறுவியவராவார். பொ.ஊ.மு. நான்காம் அல்லது மூன்றாம் நூற்றாண்டில் மௌரியப் பேரரசில் நிலவிய 12-ஆண்டு நீண்ட பஞ்சத்தின் போது இப்பிரிவு நிறுவப்பட்டது. இவர் பத்திரபாகு மற்றும் சம்பூதவிசயர் ஆகியோரின் சீடராவார். இவரது தந்தையான சகடால என்பவர், சந்திர குப்த மௌரியரின் வருகைக்கு முன்னரான நந்தப் பேரரசில் அமைச்சராக இருந்தார். இவரது சகோதரர் அரசின் முதன்மை அமைச்சராக ஆகிய வேளையில், தூலபத்திரர் சமணத் துறவியானார். ஏமச்சந்திரரால் 12-ம் நூற்றாண்டில் எழுதப்பட்ட சமண நூலில் இவரைப் பற்றிய குறிப்புகள் காணப்படுகின்றன.
# தூலபத்திரர்

## வாழ்வு

தூலபத்திரர், தன நந்தனின் அமைச்சரான சகடாலவின் மகனும், சிறீகயனின் உடன்பிறப்புமாவார். மரபு முறைப்படி இவரது காலம் பொ.ஊ.மு. 297 இலிருந்து 198 வரையாகும். தன நந்தனின் அரசவை நாட்டியக்காரியான ரூப்கோசாவைக் காதலித்து அவளோடு வாழ்ந்து வந்தார். தனது தந்தையின் இறப்புக்குப் பின் அமைச்சுப் பொறுப்பை மறுதலித்து சமணத் துறவியானார். இவரது சகோதரர், பிற்காலத்தில் நந்தப் பேரரசின் முதன்மை அமைச்சரானார். இவர் சம்பூதவிசயர் (பொ.ஊ.மு. 347-257) மற்றும் பத்திரபாகு (பொ.ஊ.மு. 322-243) ஆகியோரின் சீடரானார். இவர் 12 ஆண்டுகள் துறவு வாழ்க்கை வாழ்ந்தார். இவர் தனது *சாதுர்மாச* காலப்பகுதியை ரூபகோசாவின் வீட்டில் கழித்தார். இக்காலப்பகுதியில் ரூபகோசா இவரைத் தமது துறவு வாழ்வினின்றும் வழுவச்செய்து தன்வசப்படுத்த முயன்று தோற்றுப்போனாள். அதற்கு மாறாக, தூலபத்திரர் அவளை சிராவிகையாக (சமண இல்லறப் பெண்) உறுதிமொழி ஏற்கச்செய்தார்.  
இவர் 14 *பூர்வங்*களையும் (முன்னைப் புனிதநூல்) பத்திரபாகுவிடமிருந்து கற்றதாகக் கூறப்படுகிறது. சுவேதாம்பர மரபின்படி, இறுதி அகநிலைசார் அனைத்துமறிந்தவர் (*சுருதகேவலின்*) எனக் கருதப்படுகிறார். எனினும், திகம்பர மரபு இதனை மறுக்கின்றது. இவருக்குப் பின்னர், இவரது சீடர்களான மகாகிரி மற்றும் சுகத்தி ஆகியோர் தலைமைப் பொறுப்பேற்றனர். திகம்பர நூல்களில், 12-ஆண்டுப் பஞ்ச காலத்தின்போது தூலபத்திரர் அரையாடை அணிவதை அனுமதித்தாரெனக் குறிப்பிடப்பட்டுள்ளது. இதன் விளைவாக, சுவேதாம்பரர் எனும் புதிய பிரிவு கிளைத்தது. ஏமச்சந்திரரால் 12-ம் நூற்றாண்டில் எழுதப்பட்ட சமண நூலில் இவரைப் பற்றிய குறிப்புகள் காணப்படுகின்றன.
# வலைவாசல்:சமணம்/சமண அறிஞர்/5

<div>
</div>
**தூலபத்திரர்** (பொ.ஊ.மு. 297-198) என்பவர் சமணத்தின் சுவேதாம்பரப் பிரிவை நிறுவியவராவார். பொ.ஊ.மு. நான்காம் அல்லது மூன்றாம் நூற்றாண்டில் மௌரியப் பேரரசில் நிலவிய 12-ஆண்டு நீண்ட பஞ்சத்தின் போது இப்பிரிவு நிறுவப்பட்டது. இவர் பத்திரபாகு மற்றும் சம்பூதவிசயர் ஆகியோரின் சீடராவார். இவரது தந்தையான சகடால என்பவர், சந்திர குப்த மௌரியரின் வருகைக்கு முன்னரான நந்தப் பேரரசில் அமைச்சராக இருந்தார். இவரது சகோதரர் அரசின் முதன்மை அமைச்சராக ஆகிய வேளையில், தூலபத்திரர் சமணத் துறவியானார். ஏமச்சந்திரரால் 12-ம் நூற்றாண்டில் எழுதப்பட்ட சமண நூலில் இவரைப் பற்றிய குறிப்புகள் காணப்படுகின்றன.  
தூலபத்திரர், தன நந்தனின் அமைச்சரான சகடாலவின் மகனும், சிறீகயனின் உடன்பிறப்புமாவார். மரபு முறைப்படி இவரது காலம் பொ.ஊ.மு. 297 இலிருந்து 198 வரையாகும். தன நந்தனின் அரசவை நாட்டியக்காரியான ரூபகோசாவைக் காதலித்து அவளோடு வாழ்ந்து வந்தார். தனது தந்தையின் இறப்புக்குப் பின் அமைச்சுப் பொறுப்பை மறுதலித்து சமணத் துறவியானார். இவரது சகோதரர், பிற்காலத்தில் நந்தப் பேரரசின் முதன்மை அமைச்சரானார். இவர் சம்பூதவிசயர் (பொ.ஊ.மு. 347-257) மற்றும் பத்திரபாகு (பொ.ஊ.மு. 322-243) ஆகியோரின் சீடரானார். இவர் 12 ஆண்டுகள் துறவு வாழ்க்கை வாழ்ந்தார். இவர் தனது *சாதுர்மாச* காலப்பகுதியை ரூபகோசாவின் வீட்டில் கழித்தார். இக்காலப்பகுதியில் ரூபகோசா இவரைத் தமது துறவு வாழ்வினின்றும் வழுவச்செய்து தன்வசப்படுத்த முயன்று தோற்றுப்போனாள். அதற்கு மாறாக, தூலபத்திரர் அவளை சிராவிகையாக (சமண இல்லறப் பெண்) உறுதிமொழி ஏற்கச்செய்தார்.
| <div>**...காப்பகம்** | <div>**...பரிந்துரை**
</div> | } |
| --- | --- | --- |  
<noinclude>  
</noinclude>
# விஜயலட்சுமி ரமணன்

**விஜயலட்சுமி ரமணன்** (*Vijayalakshmi Ramanan*) விசிட்ட சேவா பதக்கம் (27 பிப்ரவரி 192418 அக்டோபர் 2020) ஓர் இந்திய மருத்துவரும், இராணுவ அதிகாரியுமாவார். இவர் இந்திய வான்படை அதிகாரியாக நியமிக்கப்பட்ட முதல் பெண்ணும் ஆவார். மேலும் இந்தியாவின் பல இராணுவ மருத்துவமனைகளில் அறுவை சிகிச்சை நிபுணராக பணியாற்றினார். 1977இல் இராணுவத்தின் விசிட்ட சேவா பதக்கத்தைப் பெற்றார். கடைசியாக 1979இல் ஒரு பிரிவின் தளபதியாக பணியாற்றி ஓய்வு பெற்றார்.
# விஜயலட்சுமி ரமணன்

## ஆரம்ப கால வாழ்க்கை

விஜயலட்சுமி 1924 பிப்ரவரி 27 அன்று சென்னையில் பிறந்தார். இவரது தந்தை டி.டி. நாராயண ஐயர் முதலாம் உலகப் போர் வீரராகவும் பின்னர் சென்னையில் பொது சுகாதார அதிகாரியாகவும் இருந்தார். இந்தியாவிலுள்ள இராணுவ மருத்துவமனைகளில் மகளிர் மருத்துவ நிபுணராக பணியாற்றியதோடு மட்டுமல்லாமல், 1962, 1966, 1971ஆம் ஆண்டுகளில் நடந்த போர்களின் போது இவர் சேவை உறுப்பினர்களுக்கு மருத்துவ சேவையையும் வழங்கினார். இவர் சலகள்ளி, கான்பூர், சிக்கந்தராபாத், பெங்களூருவில் உள்ள ஆயுதப்படை மருத்துவமனைகளில் பணியாற்றினார். இந்த நேரத்தில் இவர் செவிலையர் அதிகாரிகளுக்கு மகப்பேறியலையும், மகளிர் மருத்துவத்தையும் கற்பித்தார்.
# சென்னையில் ந.ந.ஈ.தி பண்பாடு

சென்னையில் நங்கை, நம்பி, ஈரர், திருனர் (LGBT culture in Chennai) பண்பாடு பன்முகத்தன்மையுடன் காணப்படுகிறது. இவரகள் வரலாற்று ரீதியாக விளிம்பு நிலையில் இருந்தனர். இவர்களின் மேம்பாட்டிற்காக குறிப்பாக திருநங்கைகள் முன்னேற்றத்திகான செயல்பாடுகள் மற்றும் ஆண்விழை ஆண் பாலியல் உறவு கொள்பவர்களை எயிட்சில் இருந்து பாதுகாப்பதற்கான நடவடிக்கைகள் எடுக்கப்பட்டு வருகிறது.
# சென்னையில் ந.ந.ஈ.தி பண்பாடு

## நிறுவனங்களின் பட்டியல்

சென்னையில் தற்போது 15 க்கும் மேற்பட்ட குழுக்கள் நங்கை, நம்பி, ஈரர், திருனர்களின் பிரச்சினைகளை களைவதற்காகப் பணிபுரிந்து வருகிறது. அவற்றில் பெரும்பாலானவை அந்தச் சமூக மக்கள் ஒன்றிணைந்து நடத்துவதும் இன்னும் சில தொண்டு நிறுவனங்கள் மூலம் நடத்தப்படுவது ஆகும்.  
இந்தக் குழுக்களில் பெரும்பாலானவை, 2009 ஆம் ஆண்டில் உருவாக்கப்பட்ட , முறைசாரா சென்னை வானவில் கூட்டணியின் ஒரு பகுதியாகும். இந்த குழு 2014 இல் மாநிலம் முழுவதும் உள்ள குழுக்களின் உறுப்பினர்களுடன் தமிழ்நாடு வானவில் கூட்டணியை விரிவுபடுத்துவதற்காக உருவாக்கப்பட்டது ஆகும்.
# சென்னையில் ந.ந.ஈ.தி பண்பாடு

## நிறுவனங்களின் பட்டியல்

### ஆராய்ச்சி

நங்கை, நம்பி, ஈரர், திருனர் பிரச்சினைகளில் சமூக அறிவியல் மற்றும் உயிரியல் மருத்துவ ஆராய்ச்சிகளை மேற்கொள்ள சமூக குழுக்களுடன் கூட்டாக இருக்கும் இரண்டு ஆராய்ச்சி நிறுவனங்கள் சென்னையில் உள்ளன. பாலியல் மற்றும் சுகாதார ஆராய்ச்சி மற்றும் கொள்கைக்கான மையம் திருநங்கைகள் சமூகத்தில் எதிர்கொள்ளும் சிக்கல்கள் மற்றும் அவப்பெயர்கள் ஆகிய குறித்து அதில் தெளிவாக வெளியிடப்பட்டுள்ளது. காசநோய்க்கான தேசிய ஆராய்ச்சி நிறுவனம் (NIRT), சமூகக் குழுவான சகோதரன் மற்றும் ஆர்வர்டு பல்கலைக்கழக பொது சுகாதாரப் பள்ளியுடன் இணைந்து ஆண்களுடன் உடலுறவு கொள்ளும் ஆண்களிடையே மனநலம் மற்றும் எச்.ஐ.வி தடுப்பு பற்றிய ஆய்வுகளை மேற்கொள்கிறது.
# சென்னையில் ந.ந.ஈ.தி பண்பாடு

## சென்னையின் ந.ந.ஈ.தி வரலாற்றில் குறிப்பிடத்தக்க நிகழ்வுகள்

1986: *பிரித்தானிய கவுன்சிலில்* *மை பியூட்டிஃபுல் லாண்ட்ரட்* எனும் ஒரே பாலின காதல் சென்னையில் முதல் முறையாக திரையரங்கில் ஒலிபரப்பானது.1993 இல் சமூக எய்ட்சு தன்னார்வலரான சேகர் பாலசுப்ரமணியம் ஓரினச்சேர்க்கையாளராகவும் HIV- பாத்க்கப்பட்ட நபராகவும் தன்னை அறிமுகப்படுத்துக் கொண்டார். 1998 இல் சகோதரன் எனும் முதல் பாலியல் சிறுபான்மையினர் நலனுக்கான குழு சென்னையில் முதமுதலில் உருவானது. 1999 இல் *கே சென்னை* எனும் மின்னஞ்சல் பட்டியல் உருவாக்கப்பட்டது.2006: Orinam.net எனும் இணையதளம் தொடங்கப்பட்டது . 2006 இல் திருநங்கை வாலிபரான பாண்டியம்மாள்/பாண்டியனின்சென்னை காவல்துறையினரின் பாலியல் துஷ்பிரயோகம் காரணமாக தற்கொலை செய்து கொண்டார். 2007 இல் *சங்கமா* சென்னையில் உருவானது. 2007 இல் சக்தி ஆதார மையம் உருவாக்கப்பட்டது,. 2008 இல்ரோஸ் வெங்கடேசன் சென்னை தொலைக்காட்சியில் முதல் திருநங்கை நிகழ்ச்சித் தொகுப்பாளராக ஆனார்.
# சென்னையில் ந.ந.ஈ.தி பண்பாடு

## ந.ந.ஈ.தி பணியிட கருத்தரங்கம்

மே 2017 இல், வேலை செய்யும் இடங்களில் நங்கை, நம்பி, ஈரர், திருனர் சமூகம் எதிர்கொள்ளும் சவால்களைப் பற்றி விவாதிக்க உரிமையாளர்கள், ஊழியர்கள் மற்றும் ஆர்வலர்களை ஆகியோர் ஒண்றினைந்த ஒரு நிகவ்ழானது சென்னையில் நடந்தது. இந்த ந.ந.ஈ.தி பணியிட கருத்தரங்கு, ந.ந.ஈ.தி பணியிடம்-இந்தியாவில் உரையாடலை விரிவுபடுத்துதல் எனும் தலைப்பில் *ஆர்எல்எக்ஸ் , பிரைட் பவுண்டேஷன் , ஓரினம்* ஆகியன இணைந்து இந்த கருத்தரங்கத்தினை நடத்தினர்.  
*எல்செவியரின்* மூத்த துணைத் தலைவர் மைக்கேல் கோல்மன், கோத்ரெஜ் இந்தியா கலாச்சார ஆய்வகங்களின் தலைவர் பரமேஷ் ஷஹானி, தொண்டு நிறுவனத்தின் நிறுவனர் சுனில் மேனன், வழக்கறிஞர் பூங்குழலி பாலசுப்பிரமணியன், ரிதேஷ் ரஜனி, பன்முகத்தன்மை நிபுணர் மற்றும் பத்திரிகையாளர் லாவண்யா நாராயண் உள்ளிட்ட பலர் அந்தக் குழுவில் இருந்தனர்.
-
-
# பப்லோ கங்குலி

**பப்லோ கங்குலி** (Pablo Ganguli) ஒரு தொழில்முனைவோர், கலைஞர், தயாரிப்பாளர், இயக்குநர் மற்றும் இசையரங்குச் செயலாளர் ஆவார். இவர் பல சர்வதேச விழாக்கள், இயக்கங்கள் மற்றும் கலை, இலக்கியம், ஊடகங்களின் உச்சிமாநாடு, திரைப்பட வெளியீடு ஆகியவனற்றை தனது *லிபெரட்டம்* நிறுவனத்தின் மூலம் நடத்தியுள்ளார் .  
கங்குலியின் அமைப்பான *லிபெரட்டம்* சுற்றுச்சூழல், மனித உரிமைகள், பேச்சு சுதந்திரம் மற்றும் பிற முக்கிய பிரச்சனைகளையும் ஊக்குவிக்கிறது.
# பப்லோ கங்குலி

## ஆரம்ப கால வாழ்க்கை

கங்குலி இந்தியாவின் மேற்கு வங்காளத்தின் கொல்கத்தாவில் ஒரு பெங்காலி இந்து பிராமண குடும்பத்தில் பிறந்தார். ஆசியாவின் முதல் நோபல் பரிசு பெற்ற வங்காள கவிஞரான ரவீந்திரநாத் தாகூரின் தனிச் செயலாளராக இவருடைய பெரியப்பாக்களில் ஒருவர் இருந்தார் என்று சில ஆதாரங்கள் கூறுகின்றன. இவரை அவரது பாட்டி வளர்த்தார் என்றும் அவர் தனது தாயை சந்தித்ததில்லை என்றும் கூறினார், மேலும் அவரது குழந்தை பருவத்தில் அவரது தந்தை மாதத்திற்கு ஒரு முறை மட்டுமே பார்க்க வருவதாகவும் கூறினார்.
# பப்லோ கங்குலி

## தொழில் வாழ்க்கை

2001 ஆம் ஆண்டு தனது 17 வது வயதில் கங்குலி தனது நிறுவனமான *லிபெரட்டம்* மூலம் உலகெங்கும் நிகழ்ச்சிகளை ஏற்பாடு செய்தார்.  
ஆகஸ்ட் 2006 இல், *லண்டனின் ஈவினிங் ஸ்டாண்டர்டில்* ஒரு கட்டுரையாளர், கங்குலி "கல்கத்தாவில் பிரெஞ்சு படிக்கும் ஒரு மாணவனாக இருந்து மூன்றே ஆண்டுகளில் உலகின் முன்னணி இலக்கிய வரவேற்புரை வழங்குநர்களில் ஒருவராக குறிப்பிடத்தக்க பயணத்தை மேற்கொண்டார்" என்று குறிப்பிட்டுள்ளார்.''  
மார்ச் 2011 இல், கங்குலி அவர் நடத்தும் கலாச்சார விழாக்கள் குறித்து பின்வருமாறு கூறினார்: “இது ஒரு வேலை அல்ல. இது என் வாழ்க்கை. அதைத்தான் நான் கனவு காண்கிறேன்”. பலரிடம் உதவித் தொகை பெற்று தான் அவர் இந்த திருவிழாக்களை நடத்தி வருகிறார். அதனைப் பற்றி குறிபிடுகையில் இது "எளிதானது அல்ல, கடின உழைப்பு தேவைப்படுகிறது" என்று அவர் கூறுகிறார். அவர் தனது விழாக்களில் கலந்து கொள்ளும் பேச்சாளர்களுக்கு பணம் கொடுப்பதில்லை: "இது ஆஸ்கார் விழாவில் கலந்து கொள்வதற்காக ஒருவருக்கு கட்டணம் கொடுப்பது போன்றது." என்று அதனைப் பற்றி குறிப்பிடுகிறார்.
# பப்லோ கங்குலி

## தொழில் வாழ்க்கை

### ஐக்கிய இராச்சியத்தில் கலாச்சார விழாக்கள்

2005 ஆம் ஆண்டு கங்குலி ஐக்கிய இராச்சியத்திற்கு சென்றார். அதே நேரத்தில், அவர் உலகின் பல்வேறு பகுதிகளில் கலாச்சார விழாக்களை உருவாக்கி இயக்கத் தொடங்கினார்.
# பப்லோ கங்குலி

## தொழில் வாழ்க்கை

### புதிதில்லி

ஹிந்துஸ்தான் டைம்ஸ் 7–9 ஏப்ரல் 2006 இல் *கிடாப் எனும் இலக்கிய நிகழ்வினை* ,இந்தியாவின் தெற்கு தில்லியில் உள்ள இந்திய வாழிட மையத்தில் நடத்தியது. தி டைம்ஸ் ஊடக பங்களிப்பாளராக செயல்பட்டது.இது இந்தியாவின் முதல் சர்வதேச இலக்கிய விழா ஆகும்.
# பப்லோ கங்குலி

## தொழில் வாழ்க்கை

### சீனா

#### ***லிபரடாம்* ஆங்காங்**

*ஆசிய டாட்லர் மற்றும் வோல் ஸ்ட்ரீட் ஜர்னல்* 2012 இல் ஆங்காங்கில் கங்குலி இலக்கிய கலாச்சார விழாவினை நடத்த உள்ளதாக அறிவித்தது. பங்கேற்பாளர்களில் *பாரெல் வில்லியம்ஸ்*, *ரோஸி டி பால்மா, பால் ஷ்ரேடர், தாமஸ் ஹீதர்விக், டேனியல் வு மற்றும் கலீல் ஃபாங்* ஆகியோர் பங்கேற்பாளர்கள் ஆவர்.
# ஆஷா சின்கா

அதிகாரியின் சின்னம்]]
**ஆஷா சின்கா** (*Asha Sinha*) சார்க்கண்டு மாநில காவல்துறையில் முன்னாள் காவல்துறை தலைமை இயக்குனராவார். 1992ஆம் ஆண்டில் இந்தியத் துணை இராணுவப் படைகளின் முதல் பெண் அதிகாரியாக நியமிக்கப்பட்ட பெருமையை இவர் பெற்றுள்ளார். இவர் 1982-ஆம் ஆண்டு ஓய்வு பெற்ற இந்தியக் காவல் பணி அதிகாரியும் ஆவார். மகாராட்டிரம், சார்க்கண்டு, பீகார், இந்திய அரசாங்கத்தில் பல முக்கிய பணிகளை வகித்துள்ளார். 2013ஆம் ஆண்டில் காவல்துறையில் மிக உயர்ந்த பதவியான அதன் தலைமை இயக்குநராக நியமிக்கப்பட்டார்.
# ஆஷா சின்கா

## சொந்த வாழ்க்கையும், கல்வியும்

ஆஷா, தென்னிந்திய மாநிலமான கேரளாவின் கோட்டயத்தில் பிறந்தார். பட்டய கணக்கறிஞரான இவரது தந்தை பி. கே. தம்பன் கேரள மாநில மின்சார வாரியத்தில் பணிபுரிந்தார். இவரது தாய் திருமதி. வல்சம்மா தம்பன், ஒரு இல்லத்தரசியாவார். திருவனந்தபுரத்திலுள்ள ஹோலி ஏஞ்சல்ஸ் கான்வென்ட்டில் தனது பள்ளிப்படிப்பை முடித்தார். மேலும், திருவனந்தபுரத்திலுள்ள அரசு மகளிர் கல்லூரியில் பட்டப்படிப்பையும், முதுகலை பட்டப்படிப்பையும் முடித்தார்.  
திருவனந்தபுரம், அனைத்து புனிதர்கள் கல்லூரியிலும், கண்ணூரிலுள்ள சிறீ நாராயணா கல்லூரியில் சிறிது காலம் கற்பித்த பிறகு, இவர் இந்திய பொது காப்பீட்டு நிறுவனத்தில் நேரடி ஆட்சேர்ப்பு உதவியாளராக சேர்ந்தார். பின்னர், 1982 இல் இந்தியக் காவல் பணியில் சேர இவர் தனது பணியை விட்டு வெளியேறினார். பின்னர் 1983ஆம் ஆண்டில் இந்திய சுங்கத் துறையில் சேர்ந்தார். இவர் தனது வருங்கால கணவரான சஞ்சய் சின்காவை பொது காப்பீட்டு நிறுவனத்தில் சந்தித்தார். இவர்களுக்கு இரண்டு அபிசேக் சின்கா (வழக்கறிஞர்) என்ற ஒரு மகனும், வைஷ்ணவி (பத்திரிகையாளர்) என்ற ஒரு மகளும் என இரு குழந்தைகள் இருந்தனர்.
# ஆஷா சின்கா

## தொழில்

ஆஷா சின்கா 1982 இல் இந்தியக் காவல் பணியில் சேர்ந்தார். மேலும், கிட்டத்தட்ட 34 ஆண்டுகள் பல பொறுப்புகளில் நாட்டிற்கு சேவை செய்தார். இவர் ஒன்றிய அரசிலும், மகாராட்டிரம், பீகார், சார்க்கண்டு ஆகிய மாநில அரசுகளுக்கும் பணியாற்றியுள்ளார்.  
இந்தியக் காவல் பணி அதிகாரியாக பட்னாவின் காவல்துறைக் கண்காணிப்பாளர், சீதாமர்ஹி, துணைப் பிரிவு காவல் அதிகாரி உட்பட இவர் பல்வேறு பதவிகளை வகித்தார். மகாராட்டிரா அரசுக்கு இவர் மாற்றுப் பணியில் அனுப்பப்பட்டார். மும்பையில் மூன்று ஆண்டுகள் ஊழல் தடுப்பு பணியகத்தில் துணைக் காவல் அதிகாரியாக நியமிக்கப்பட்டார்.  
மகாராட்டிரா அரசுப் பணியிலிருந்து விடுவிக்கப்பட்ட பிறகு, இவர் பீகார் திரும்பினார். பின்னர் 1992இல் மசாகன் கப்பல் கட்டும் நிறுவனத்தில் பாதுகாப்பு அதிகாரியாக நியமிக்கப்பட்டார். இதன் மூலம் இந்தியாவின் அனைத்து துணை இராணுவப் படையிலும் இவ்வாறு நியமிக்கப்பட்ட முதல் பெண் அதிகாரி என்ற பெருமையைப் பெற்றார். பின்னர் இவர் பிஐப்ரி, நவ சேவா துறைமுகம், ராய்காட்டின் பெரிய பொதுத்துறை நிறுவனங்களின் பாதுகாப்பை கவனிக்கும் அதிகாரியாக நியமிக்கப்பட்டார்.
# ஆஷா சின்கா

## சாதனைகள்

இவர், இந்தியாவில் துணை ராணுவப் படைக்குக் கட்டளையிட்ட முதல் பெண் அதிகாரியாக, மும்பை மசாகோவ் கப்பல்துறை தளபதியாக நியமிக்கப்பட்டார். சார்க்கண்ட் மாநிலத்தில் சிறப்புப் பிரிவிற்கும், பின்னர் குற்றப் புலனாய்வுத் துறை (சிஐடி) ஆகியவற்றில் புலனாய்வுத் துறைக்கு தலைமை வகிக்கும் முதல் இந்தியக் காவல் பணி பெண் அதிகாரி ஆனார். காவல் ஆணையர் பிரான்சிஸ் இந்த்வார் என்பவர் 2009 இல் நக்சலைட்டுகளால் கொல்லப்பட்ட சோகமான நிகழ்வுக்குப் பிறகு, உளவுத்துறை தோல்வியடைந்ததால், மாநில புலனாய்வு பிரிவின் தலைவராக இவர் தேர்ந்தெடுக்கப்பட்டார். நக்சலைட்கள் அச்சுறுத்தல்கள் இருந்தபோதிலும், 2009இல் மக்களவைக்கும், மாநிலச் சட்டப் பேரவைக்கும் தேர்தல்களை ஒப்பீட்டளவில் எவ்வித சம்பவமில்லாமல் பணியாற்றினார்.
# ஆஷா சின்கா

## விருதுகள்

இவரது சேவைகளைப் பாராட்டி, 2010ஆம் ஆண்டில் புகழ்பெற்ற சேவைக்கான குடிய்ரசுத் தலைவர் பதக்கம் வழங்கப்பட்டது.ef>
# வெண்டல் ரோட்ரிக்சு

**வெண்டெல் ரோட்ரிக்சு** (Wendell Rodricks (28 மே 1960&nbsp;- 12 பிப்ரவரி 2020) ஓர் இந்திய ஆடை வடிவமைப்பாளர் மற்றும் இந்திய மாநிலமான கோவாவைத் தளமாகக் கொண்ட எழுத்தாளர் ஆவார். அவர் சமூக காரணங்களுக்காகவும், சுற்றுச்சூழல் மற்றும் ஓரினச் சேர்க்கையாளர் உரிமைகளுக்காகவும் செயற்பாட்டாளருமாவார். 2014 ஆம் ஆண்டில், இந்திய அரசு அவருக்கு நான்காவது மிக உயர்ந்த குடிமையியல் விருதான பத்மசிறீ விருதை வழங்கியது.
# வெண்டல் ரோட்ரிக்சு

## ஆரம்ப கால வாழ்க்கை

ரோட்ரிக்சு 28 மே 1960 மும்பை , பரேலில் உள்ள கிரேட்டா மற்றும் ஃபெலிக்ஸ் கோவன் கத்தோலிக்க குடும்பத்தில் பிறந்தார். அவர் ராபின், செஸ்டர் மற்றும் ஜோயலின் அண்ணன் ஆவார். குடும்பத்தின் அசல் குடும்பப்பெயர் "ரோட்ரிகியூசு" ஆகும். ஆனால் அவரது தாத்தா காலத்தில் எழுத்துப்பிழையின் காரணமாக பின்னர் "ரோட்ரிக்சு" என்று மாற்றப்பட்டது. அவர் மாகிமில் வளர்ந்தார் இதன் பிறகு, அவர் 1982 இல் மஸ்கட் நகரில் *ராயல்* *ஓமான் போலீஸ் (ROP) ஆபீசர்ஸ்* சங்கத்தின் உதவி இயக்குனராகச் சேர்ந்தார். பின்னர் அவர் ஆடை வடிவமைப்பு பற்றி படிப்பதற்காக லாஸ் ஏஞ்சல்ஸ் மற்றும் பாரிஸ் சென்றார்.
# வெண்டல் ரோட்ரிக்சு

## தொழில் வாழ்க்கை

### ஆடை வடிவமைப்பு

ரோட்ரிக்சு, கார்டன் வரேலி, லக்மா அழகுசாதனப் பொருட்கள் மற்றும் தே பீர்ஸ் ஆகிய நிறுவனங்களுக்கு வடிவமைப்பதன் மூலம் தனது தொழில் வாழ்க்கையைத் தொடங்கினார். பாரிசில் தனது முதல் உடைமைப்பட்டியலை கையில் வைத்திருந்தபோது, "உங்கள் ஆடைகள் உங்கள் நாட்டினைப் பிரதிபலிக்கும் வகையில் இருக்குமாரு அமைக்கவும்" என அவருக்கு அறிவுறுத்தப்பட்டது.  
ரோட்ரிக்சு உல்லாச விடுதி உடைகள் மற்றும் சுற்றுச்சூழலுகு உகந்த ஆடைகளை வடிவமைப்பதில் முன்னோடியாக இருந்தார். 2010 இல், அவர் குன்பி புடவையின் பாரம்பரிய கோவான் உடையில் ப்துமையான மாற்றங்களைக் கொண்டு வந்தார். அவர் பிரதிபா பாட்டீல், பிரியங்கா காந்தி மற்றும் சோனியா காந்தி ஆகியோரை அதன் புரவலர்களாக இருக்கச் சம்மதம் பெற்றார். இதனால் இதன் விலையானது 700 ரூபாய் முதல் 7000 ரூபாய் வரை அதிகரித்து நெசவாளர்களின் நலனுக்கு உதவியது. அவர் காதி இயக்கத்தின் ஒரு பகுதியாக இருந்தார், மேலும் 2011 ஆம் ஆண்டில் ஜெர்மனியின் நியூரம்பெர்க்கில் நடந்த உலகின் மிகப்பெரிய கரிம கண்காட்சியான *பயோஃபாக்கில்* காதி பற்றிய விழிப்புணர்வினை ஏற்படுத்தினார்.
# வெண்டல் ரோட்ரிக்சு

## தொழில் வாழ்க்கை

### நடிப்பு

ரோட்சிக்சு 2003 ஆம் ஆண்டு *பூம்* மற்றும் 2002 ஆம் ஆண்டில் *ட்ரூ வெஸ்ட்* என்ற தொலைக்காட்சி நாடகத்தில் சிறிய தோற்றத்தில் தோன்றினார். அவர் 2008இல் வெளியான *பேஷன்* திரைப்படத்திலும் நடித்தார்.
# வெண்டல் ரோட்ரிக்சு

## செயற்பாட்டாளராக

வென்டெல் ரோட்ரிக்சு மும்பையில் ஆண்டுதோறும் திரையிடப்படும் ந.ந.ஈ.தி திரைப்பட விழாவான *காஷிஷ் மும்பை சர்வதேச குய திரைப்பட* *விழாவின்* புரவலராக இருந்தார், மேலும் 2012 இல் சிறந்த சுவரொட்டி வடிவமைப்பிற்கான விருது ஒன்றினையும் உருவாக்கி தொடர்ந்து ஆதரவும் வழங்கி வருகிறார். கௌரவ நடுவராக ஒவ்வொரு ஆண்டும் செயல்பட்டு வருகிறார்.
# வெண்டல் ரோட்ரிக்சு

## எழுத்து வாழ்க்கை

ரோட்ரிக்சு பயணம் மற்றும் கலை பற்றிய தகவல்களை வழங்கும் இதழ்களில் பங்களித்தார்.. பின்னர் 2012 இல், ரோட்ரிக்சு தனது சுயசரிதையை *தி கிரீன் ரூம்* என்ற தலைப்பில் வெளியிட்டார். இது ஒரு சக எழுத்தாளர் இவரிடம் விட்ட சவாலின் காரணமாக இதனை வெளியிட்டார்.
# வெண்டல் ரோட்ரிக்சு

## விருதுகள்

- 2014 இல் பத்மசிறீ
- ரெயின்போ வாரியர் விருது 2014 இல் *காஷிஷ் மும்பை சர்வதேச குய திரைப்பட விழா*